Albanien
D'Republik Albanien (albanesch: Shqipëri/Shqipëria, d'Land vum Aadler), ass e südosteuropäesche Staat, am Weste vun der Balkanhallefinsel. Nopeschlänner sinn am Norden de Montenegro, am Nordosten de Kosovo, am Oste Nordmazedonien an am Süde Griicheland. Am Weste maachen d'Adria an d'Ionescht Mier op enger Längt vun 316 km eng natierlech Grenz.

Albanien huet 28.748 km² an ass der Nord-Südachs no eng 345 Kilometer laang an nëmme bis maximal 145 km breet (West-Ost). Domat gehéiert d'Balkanrepublik zu deene méi klenge Länner an Europa.

Haaptstad an och gréisst Stad ass Tirana.
Albanien ass Member vun de Vereenten Natiounen an der NATO.

Um Spaweck 

 Websäit vum albanesche President
 Websäit vum albanesche Parlament